C 214/150
BG
Официален вестник на Европейския съюз
16.6.2023 г.
Четвъртък, 19 януари 2023 r.
P9_TA(2023)0019
Положението на дребномащабния риболов в ЕС и бъдещи перспективи Резолюция на Европейския парламент от 19 януари 2023 г. относно положението на дребномащабния риболов в ЕС и бъдещи перспективи (2021/2056(INI)) (2023/C 214/14)
Европейският парламент,
— като взе предвид икономическия документ на Комисията в областта на морското дело № 08/2020 от 9 март 2021 г., озаглавен „Риболовният флот на ЕС през 2020 г.: Тенденции и икономически резултати“ (1),
— като взе предвид съобщението на Комисията от 16 юни 2020 г., озаглавено „Към по-устойчив риболов в ЕС: актуално състояние и насоки за 2021 г.“ (COM(2020)0248),
— като взе предвид членове 38 — 44 и член 349 от Договора за функционирането на Европейския съюз (ДФЕС),
— като взе предвид съображение 4 от Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (2), в което се посочва, че ОПОР следва да допринася за „постигане на екологична, икономическа и социална устойчивост в дългосрочен план“ и за „достоен стандарт на живот в сектора на рибарството, включително за малките по мащаб риболовни стопанства“, както и съображение (33), в което се посочва, че „достъпът до определен вид риболов следва да се основава на прозрачни и обективни критерии, включително екологични, социални и икономически“ и че „държавите-членки следва да насърчават отговорния риболов, като предоставят стимули на операторите, които осъществяват риболов, който най-малко уврежда околната среда и който осигурява най-много ползи за обществото“,
— като взе предвид член 17 от Регламента за ОПОР, според който при разпределянето на възможностите за риболов държавите членки използват прозрачни и обективни критерии, включително от екологичен, социален и икономически характер,
— като взе предвид Регламент (ЕС) № 1379/2013 на Европейския парламент и на Съвета относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 на Съвета и за отмяна на Регламент (ЕО) № 104/2000 на Съвета (3) (Регламент за общата организация на пазарите),
— като взе предвид Директива 2014/89/ЕС на Европейския парламент и на Съвета от 23 юли 2014 г. за установяване на рамка за морско пространствено планиране (4),
— като взе предвид измененията, приети от Европейския парламент на 11 март 2021 г. относно предложението за регламент на Европейския парламент и на Съвета за изменение на Регламент (ЕО) № 1224/2009 и за изменение на регламенти (ЕО) № 768/2005, (ЕО) № 1967/2006, (ЕО) № 1005/2008 на Съвета и Регламент (ЕО) 2016/1139 на Европейския парламент и на Съвета по отношение на контрола на рибарството (5),
(1) (2) (3) (4) (5)
Икономически документ на Комисията в областта на морското дело No 08/2020 „Риболовният флот на ЕС през 2020 г.: Тенденции и икономически резултати“, 9 март 2021 г.
ОВ L 354, 28.12.2013 г., стр. 22.
ОВ L 354, 28.12.2013 г., стр. 1.
ОВ L 257, 28.8.2014 г., стр. 135.
ОВ C 474, 24.11.2021 г., стр. 218.